4.pielikums

Ministru kabineta 2021.gada \_\_. \_\_\_\_\_\_\_

rīkojumam Nr.\_\_\_\_

37.pielikums

Valsts civilās aizsardzības plānam

**Katastrofu pārvaldīšanas pasākumu (preventīvo un gatavības pasākumu) novērtēšana, atbilstoši ieguldījumu priekšnosacījumus**

**IEVADS**

Darbības programma Latvijai 2021.–2027.gadam (Darbības programma) ir noteikti vairāki politikas mērķi, kuri ir saskaņoti ar Eiropas Savienības (ES) investīciju prioritātēm un to galvenajiem mērķiem:

1. Viedāka Eiropa – inovatīvas un viedas ekonomiskās pārmaiņas - pētniecības un prasmju attīstīšana, atbalsts uzņēmējdarbībai un digitalizācijai;
2. Zaļāka Eiropa – klimatneitralitāte, pielāgošanās klimata pārmaiņām un vides aizsardzība;
3. Savienotāka Eiropa – droša, ilgtspējīga un pieejama transporta un digitālo savienojumu attīstība;
4. Sociālāka Eiropa – vienlīdzīgas iespējas un piekļuve izglītībai, veselības aprūpei un darba tirgum, taisnīgi darba nosacījumi, sociālā aizsardzība un iekļaušana;
5. Iedzīvotājiem tuvāka Eiropa - ilgtspējīga un līdzsvarota reģionu attīstība.

Darbības programmā politiskajiem mērķiem ir pakārtoti vairāki specifiskie atbalsta mērķi, kuru īstenošana tiks veicināta, īstenojot valsts vai reģionu ieguldījumu prioritātes vai ES prioritātes. Darbības programmā atsevišķu katastrofu pārvaldīšanas pasākumu īstenošanu, kuri ir iekļauti arī Valsts civilās aizsardzības plānā, paredzēts īstenot ar politikas mērķu “Zaļāka Eiropa ar zemām oglekļa emisijām, veicinot tīru un taisnīgu enerģētikas pārkārtošanu, “zaļas” un “zilas” investīcijas, aprites ekonomiku, pielāgošanos klimata pārmaiņām un risku novēršanu un pārvaldību” vienu no specifiskā atbalsta mērķiem (SAM) “Veicināt pielāgošanos klimata pārmaiņām, risku novēršanu un noturību pret katastrofām”.

Valsts civilās aizsardzības plāns izstrādāts, ņemot vērā 2021.-2027.gada plānošanas perioda Kopējās fondu regulas III. pielikumā noteiktos ieguldījumu priekšnosacījumus (*enabling conditions*). Lai Darbības programmā minētā SAM ietvaros varētu īstenot noteiktās ieguldījumu prioritātes, tā īstenošanai ir noteikts tematiskais priekšnosacījums, kas ietver izpildes kritērijus.

*1.tabula.Tematiskais priekšnosacījums - Efektīvs katastrofu risku pārvaldības ietvars*

|  |  |  |
| --- | --- | --- |
| **Kritērijs** | **Pamatojums un pašnovērtējums** | **Eiropas Komisijas norādījumi, priekšnosacījumu kritēriju izpildei** |
| Ir sagatavots valsts vai reģionālais katastrofu risku pārvaldības plāns, kas atbilst spēkā esošajām stratēģijām attiecībā uz pielāgošanos klimata pārmaiņām un kas ietver:**1. Galveno risku aprakstu, kas novērtēts saskaņā ar Lēmuma Nr. 1313/2013/ES 6. panta a) punktu, atspoguļojot pašreizējo un mainīgo riska profilu. Novērtējumā, ņemot vērā ar klimatu saistītos riskus, tiek izstrādātas klimata pārmaiņu prognozes un scenāriji.** | Ir izstrādāts un apstiprināts Valsts civilās aizsardzības plāns, kas satur vairāku apdraudējumu riska novērtējuma rezultātus attiecībā uz iespējamiem apdraudējumiem / riskiem, kurus ir identificējušas un novērtējušas atbildīgās katastrofu pārvaldības institūcija attiecīgajā kompetences jomā, kā arī visus saistītos katastrofu riska pārvaldības pasākumus. Katra katastrofu pārvaldības institūcija, balstoties uz saviem pienākumiem, šos novērtētos apdraudējums / riskus uzskata par būtiskiem, k ā arī to pārvaldīšanai plāno un īsteno katastrofu pārvaldīšanas pasākumus. Vienotai katastrofu riska novērtēšanai ir izstrādātas katastrofu riska novērtēšanas rekomendācijas (metodika), kurā ņemti vērā Eiropas Komisijas 2010.gada 12.decembra SEC(2010) 1626 dienestu rekomendācijas “Riska novērtēšanas un kartēšanas pamatnostādnes katastrofu pārvaldībai”, projekta “Eiropas Savienības stratēģija Baltijas jūras reģionā 14.3” (EUSBSR 14.3) izstrādātā makro-reģionālā riska novērtēšanas metodoloģija, projekta “Riska pārvaldības spējas, kas balstītas uz trūkumu identificēšanu Baltijas jūras reģionā” (From Gaps to Caps) izmantotā metodoloģija, kā arī Šveices riska analīzes metodoloģijas ieteikumi “*A Method for Risk Analysis on Disasters and Emergencies in Switzerland*” (2013.gads).Lai nodrošinātu katastrofu apdraudējumu pašreizējo un mainīgo riska profilu, ir konstatēts, ka Latvijā nepietiekami tiek veikta katastrofu zaudējumu un bojājumu datu uzkrāšana, kurai ir būtiska loma katastrofu riska novērtēšanā. Tādēļ ir veikta priekšizpēte par katastrofu postījumu un zaudējumu datubāzes izstrādi (pasākumus ir iekļauts Valsts civilās aizsardzības plānā), lai noteiktu ieviešanas potenciālos risinājumus un to izmaksas. Šādas sistēmas/risinājuma ieviešana ļautu uzkrāt vēsturiskos datus, apmainīties ar datiem starp dažādām nozarēm, mazinātu nenoteiktību riska novērtēšanas procesā, un ļautu daudz precīzāk novērtēt apdraudējuma / riska varbūtību (atkārtošanās iespēju) un šo apdraudējumu radīto seku ietekmi. Tas ļautu arī noteikt prioritāros riskus, iepriekš definējot kopīgus kritērijus. Attiecībā uz klimata pārmaiņu prognozēm un scenārijiem, Latvijā ir izstrādāti klimata pārmaiņu scenāriji, kā arī ar 2019.gada 17.jūlija Ministru kabineta rīkojumu Nr.380 apstiprināts “Par Latvijas pielāgošanās klimata pārmaiņām plānu laika posmam līdz 2030.gadam”.  | Kritēriju izpilde ir atzīta par pietiekamu. |
| Ir sagatavots valsts vai reģionālais katastrofu risku pārvaldības plāns, kas atbilst spēkā esošajām stratēģijām attiecībā uz pielāgošanos klimata pārmaiņām un kas ietver:**2.** **Katastrofu novēršanas, sagatavotības un reaģēšanas pasākumu apraksts, lai novērstu galvenos identificētos riskus. Pasākumus prioritāri nosaka proporcionāli riskiem un to ekonomiskajai ietekmei, jaudas/spēju trūkumiem vai nepietiekamībai, efektivitātei un lietderībai, ņemot vērā iespējamās alternatīvas.** | Ir izstrādāts un apstiprināts Valsts civilās aizsardzības plāns.Ar klimatu saistītie riski tika analizēti vairākās projektu iniciatīvās ar Eiropas Ekonomikas zonas finanšu mehānisma un Norvēģijas finanšu mehānismu programmas atbalstu. Šie pētījumi sniedz sākotnējos priekšlikumus turpmākai valsts pielāgošanās stratēģijas izstrādei, tostarp zinātnisko datu un pasākumu identificēšanai attiecībā uz pielāgošanos klimata pārmaiņām, ietekmi un izmaksu novērtēšanu. Latvijā ir izstrādāti klimata pārmaiņu scenāriji, kuros analizēti dažādi klimata pārmaiņu scenāriji un raksturoti dažādie klimata rādītāji pagātnē (pamatojoties uz meteoroloģisko novērojumu staciju datiem par 50 gadiem), un nākotnes klimata pārmaiņu prognozes tika izstrādātas līdz 2100.gadam. Turpmākajam laika posmam klimata mainīgās izmaiņas tiek prognozētas saskaņā ar diviem siltumnīcefekta gāzu emisijas scenārijiem, kas pazīstami kā RCP4.5 un RCP8.5. Savukārt 2021.gadā Vides aizsardzības un reģionālās attīstības ministrija ar sadarbības partneriem ir uzsākusi projekta īstenošu “Klimata pārmaiņu politikas integrācija nozaru un reģionālajā politikā” ar mērķi uzlabot klimata pārmaiņu politikas plānošanas konsekvenci un atbilstību valstiskā līmenī, kā arī palielināt tās integrāciju nozaru un reģionālajā politikā, tajā skaitā paredzot atjaunot un uzlabot Latvijas klimata pārmaiņu scenārijus līdz 2100.gadam, ņemot vērā Klimata pārmaiņu starpvaldību padomes sesto izvērtēšanas ziņojumu, lai nodrošinātu politikas plānošanu atbilstoši jaunākajām prognozēm. Valsts civilās aizsardzības plānā iekļautie katastrofu pārvaldīšanas pasākumi tiks īstenoti sinerģijā un saskaņotībā ar Latvijas pielāgošanās klimata pārmaiņām plānu laika posmam līdz 2030.gadam. | Kritēriju izpilde ir atzīta par nepietiekamu.Lai nodrošinātu priekšnosacījumu skaidrāku ieviešanu, šajā Valsts civilās aizsardzības plāna pielikumā ir izstrādāta metodika/pieeja, lai atbilstoši priekšnosacījumu kritērijiem, Valsts civilās aizsardzības plānā noteiktajiem preventīvajiem un gatavības pasākumiem (katram apdraudējumam) varētu noteikt īstenošanas prioritātes, ņemot vērā apdraudējumu ekonomisko ietekmi, jaudas/spēju trūkumus, pasākuma efektivitāti un ieviešanas lietderību. |
| Ir sagatavots valsts vai reģionālais katastrofu risku pārvaldības plāns, kas atbilst spēkā esošajām stratēģijām attiecībā uz pielāgošanos klimata pārmaiņām un kas ietver:**3. Informācija par finansēšanas resursiem un mehānismiem, lai segtu darbības un uzturēšanas izmaksas, kas saistītas ar profilaksi, gatavību un reaģēšanu.** | Ir izstrādāts un apstiprināts Valsts civilās aizsardzības plāns, kurā noteikto katastrofu pārvaldīšanas pasākumu īstenošana paredzama katrai institūcijai izmantojot gan valsts un pašvaldību budžeta finansējumu, gan piesaistot ES un citu avotu finanšu līdzekļus. Atbildīgajai ministrijai, nepieciešamības gadījumā, iesniedzot ministriju priekšlikumus prioritārajiem pasākumiem, un izskatot jautājumu Ministru kabineta sēdē par likumprojektu “Par valsts budžetu” un likumprojektu “Par vidējā termiņa budžeta ietvaru” sagatavošanas procesā kopā ar visu ministriju un citu valsts pārvaldes iestāžu prioritāro pasākumu pieprasījumiem.Reaģēšanas un seku likvidēšanas pasākumi nav iekļauti priekšnosacījumu novērtējumā, jo Valsts civilās aizsardzības plānā paredzētie katastrofas pārvaldīšanas pasākumi attiecas uz valsts un reģionāla mēroga katastrofām vai to draudiem. Apdraudējumu novēršanā iesaistītās institūcijas reaģēšanas un seku likvidēšanas pasākumus veic savu piešķirto valsts budžeta līdzekļu ietvaros, kā arī normatīvajos aktos noteiktajā kārtībā, nozares ministrija finanšu līdzekļus var pieprasīt no budžeta programmas “Līdzekļi neparedzētiem gadījumiem”, kurus piešķir valsts pamatbudžeta apropriācijā neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem.  | Kritēriju izpilde ir atzīta par nepietiekamu.Lai nodrošinātu priekšnosacījumu skaidrāku ieviešanu, kas atbilst izvirzītajiem kritērijiem attiecībā uz finansēšanas resursiem un mehānismiem, šajā Valsts civilās aizsardzības plāna pielikumā identificētajiem preventīvajiem un gatavības pasākumiem ir norādīti provizoriskie finansēšanas resursi un mehānismi, lai varētu noteikt vai nodalīt, kurus pasākumus plānots ieviest, izmantojot valsts un pašvaldību budžeta finansējumu, ES un citu avotu finanšu līdzekļus, un kurus paredzēts īstenot ikgadējo vai bāzes finansējuma ietvaros. Ievērojot noteikto praksi citos politikas plānošanas dokumentos, Valsts civilās aizsardzības plāna pielikumā norādīti provizoriskie finansēšanas resursi, līdzīgā kā “Par Latvijas Nacionālo enerģētikas un klimata plānu 2021.-2030.gadam” un “Par Latvijas pielāgošanās klimata pārmaiņām plānu laika posmam līdz 2030. gadam”.  |

**METODIKA**

Latvija ir veikusi konsultācijas ar Eiropas Komisiju, lai saskaņotu 2021.-2027.gada plānošanas perioda Kopējās fondu regulas III. pielikumā noteiktos ieguldījumu priekšnosacījumu (*enabling conditions*) izpildes kritērijus. Lai priekšnosacījumu kritēriju izpilde tiktu atzīta par pietiekamu, kuru Latvijā regulāri saskaņos ar Eiropas Komisiju, šajā Valsts civilās aizsardzības plāna pielikumā ir izstrādāta metodika vai pieeja šo priekšnosacījumu ilgtermiņa novērtēšanai.

Šī metodika tiek izmantota kā instruments, lai nodrošinātu pārskatāmu priekšnosacījumu kritēriju novērtējumu – definējot pasākumu ieviešanas vai īstenošanas prioritātes, ņemot vērā apdraudējumu ekonomisko ietekmi, nosakot pasākumu jaudas/spēju trūkumus vai nepietiekamību, pasākuma efektivitāti un pasākumu ieviešanas lietderību, tajā skaitā norādot īstenojamo pasākumu provizoriskos finansēšanas resursus un mehānismus.

Šīs metodes rezultāts kalpos kā pašnovērtējuma rīks priekšnosacījumu kritēriju izpildei. Izmantotā metodes pieeja jāuzskata par “dzīvu dokumentu”, kura laika gaitā tā var tikt pārskatīta vai pilnveidota, jo Valsts civilās aizsardzības plānā iekļautie pasākumi, izmantotā katastrofu riska novērtēšanas metode, novērtēšanai izmantotie vēsturiskie dati un aktuālā informācija ir mainīgi lielumi.

Priekšnosacījumos, kuros noteiktie kritēriju izpilde ir atzīta par nepietiekamu, ir izstrādāti vērtēšanas faktori vai līmeņi, un katram no šiem parametriem ir noteikts savs pieeja, pēc kuriem tiek novērtēti katastrofas pārvaldīšanas pasākumi:

1. **Lai definētu katastrofas pārvaldīšanas pasākumu ieviešanas vai īstenošanas PRIORITĀTI**, tika ņemta vērā konkrētā apdraudējuma rezultāts riska kopsavilkumā (riska matricā), ņemot vērā tā apdraudējuma notikuma varbūtību un tā attiecību pret iespējamo ekonomisko ietekmi – atbilstoši skaitliskajam lielumam, kas ņemts no katastrofu riska metodikas. Pēc novērtēšanas, jo lielāka punktu vērtība (vai kumulatīvā/uzkrātā punktu vērtību, ja pasākums iekļauts vairākos apdraudējumos), jo augstāka prioritāte pasākumam (skatīt 2.tabulā);

*2.tabula. Prioritāro katastrofas pārvaldīšanas pasākumu un to ekonomiskās ietekmes novērtēšanas faktori*

|  |  |  |
| --- | --- | --- |
| **Apdraudējuma iespējamība** | **Potenciālā ekonomiskā ietekme** | **Punktu vērtība** |
| Apdraudējums novērtēts kā ļoti augsts risks | vairāk par 2 miljardiem eiro | 5 |
| Apdraudējums novērtēts kā augsts risks | 200 milj. eiro līdz 2 miljardiem eiro | 4 |
| Apdraudējums novērtēts kā vidējs risks | 20 milj. eiro līdz 200 milj. eiro | 3 |
| Apdraudējums novērtēts kā nozīmīgs risks | €6 milj. eiro līdz €20 milj. eiro | 2 |
| Apdraudējums novērtēts kā maznozīmīgs risks | €2 milj. eiro līdz €6 milj. eiro | 1 |

1. **Lai noteiktu katastrofas pārvaldīšanas pasākumu JAUDAS/SPĒJU TRŪKUMUS VAI NEPIETIEKAMĪBU**, tiek uzskatīts, ka visi identificētie preventīvie un gatavības pasākumi (katram apdraudējumam) tiek uzskatīti kā jaudas/spēju trūkumi, jo to īstenošana potenciāli var mazināt apdraudējuma iespējamību un tā radītās sekas. Pēc novērtēšanas, jo lielāka punktu vērtība (vai kumulatīvā/uzkrātā punktu vērtību, ja pasākums iekļauts vairākos apdraudējumos), jo tā īstenošanai nepieciešami ilgtspējīgāki un specifiskāki tehniskie/strukturālie risinājumi, tehnikas iegāde vai atjaunināšana, daudznozaru ekspertīze, lielāki finanšu ieguldījumi u.c. faktori (skatīt 3.tabulā);

*3.tabula. Katastrofas pārvaldīšanas pasākumu jaudas/spēju trūkumu vai nepietiekamības novērtēšanas faktori*

|  |  |
| --- | --- |
| **Pasākuma raksturojums** | **Punktu vērtība** |
| Īstenošanai nepieciešams **daudzkārtējs finanšu ieguldījums**, lai īstenotu nepieciešamo **strukturālu (būvniecība u.c.) vai tehnisku un tehnoloģisku** pasākuma ieviešanu | 5 |
| Īstenošanai nepieciešams **daudzkārtējs finanšu ieguldījums**, lai īstenotu nepieciešamo **organizatorisku** pasākuma ieviešanu | 4 |
| Īstenošanai nepieciešams **vienreizējais finanšu ieguldījums**, lai īstenotu **strukturālu (būvniecība u.c.) vai tehnisku un tehnoloģisku** pasākuma ieviešanu | 3 |
| Īstenošanai nepieciešams **vienreizējs finanšu ieguldījums**, lai īstenotu nepieciešamo **organizatorisku (apmācība, tiesību aktu izstrāde u.c.)** pasākuma ieviešanu | 2 |
| Pasākuma ieviešanai vai īstenošanai **nav nepieciešams jauns** **finanšu ieguldījums** | 1 |

1. **Lai noteiktu katastrofas pārvaldīšanas pasākumu EFEKTIVITĀTI**, tiek izmantota izmaksu un ieguvumu attiecība vai proporcija. No apdraudējuma vidējās ekonomiskās ietekmes, saskaņā ar katastrofu riska novērtēšanas metodiku un riska kopsavilkuma (riska matricā) rezultātu, tiek matemātiski atņemta katastrofas pārvaldīšanas pasākuma īstenošanas izmaksu indikatīvā vērtība (ja ieguldījumu summa ir zināma). Pēc novērtēšanas, jo lielāka punktu vērtība (vai kumulatīvā/uzkrātā punktu vērtība, ja pasākums iekļauts vairākos apdraudējumos), jo lielāka pasākuma ieviešanas efektivitāte (skatīt 4.tabulā);

*4.tabula. Katastrofas pārvaldīšanas pasākumu efektivitātes novērtēšanas faktori*

|  |  |  |
| --- | --- | --- |
| **Pasākuma raksturojums** | **Novērtējuma raksturojums** | **Punktu vērtība** |
| Apdraudējuma vidējā ekonomiskā ietekme\* attiecībā pret pasākuma īstenošanas izmaksu indikatīvo vērtību\*\* | Pasākuma ieviešanas vai īstenošanas indikatīvās **izmaksas ir nezināmas** | 1 |
| No vidējās ekonomiskās ietekmes vērtības **jāatņem** pasākuma īstenošanas indikatīvā izmaksu vērtība = **rezultāts ir negatīvs***Piemērs: ja atbilstoši katastrofu riska novērtēšanas metodikai vidējā ekonomiskā ietekme (vērtība) ir 110 mij. eiro, bet pasākuma indikatīvās izmaksas ir 15 milj. eiro, tad novērtējuma rezultāts: 110-150 = -40 milj. eiro* | 2 |
| No vidējās ekonomiskās ietekmes vērtības **jāatņem** pasākuma īstenošanas indikatīvā izmaksu vērtība = **rezultāts ir nulle (neitrāls)***Piemērs: ja atbilstoši katastrofu riska novērtēšanas metodikai vidējā ekonomiskā ietekme (vērtība) ir 110 mij. eiro, bet pasākuma indikatīvās izmaksas ir 110 milj. eiro, tad novērtējuma rezultāts: 110-110 = 0 eiro* | 3 |
| No vidējās ekonomiskās ietekmes vērtības **jāatņem** pasākuma īstenošanas indikatīvā izmaksu vērtība = **rezultāts ir pozitīvs***Piemērs: ja atbilstoši katastrofu riska novērtēšanas metodikai vidējā ekonomiskā ietekme (vērtība) ir 110 mij. eiro, bet pasākuma indikatīvās izmaksas ir 15 milj. eiro, tad novērtējuma rezultāts: 110-15 = 95 eiro* | 4 |

\* Apdraudējuma vidējā ekonomiskā ietekme – tā ir vērtība, kas ņemta no riska kopsavilkuma (riska matricas) attiecībā pret skaitlisko lielumu (eiro), kas noteikta katastrofu riska novērtēšanas metodikā. Piemēram, ja riska kopsavilkumā (riska matricā) apdraudējums ir novērtēts kā risks ar “Vidējām sekām”, tad atbilstoši katastrofu riska metodikai, šis apdraudējums var radīt ekonomiskos zaudējumus 20 milj. eiro līdz 200 milj. eiro apmērā. Bet vidējā ekonomiskā ietekme (vērtība) ir 110 mij. eiro.

\*\* Pasākuma īstenošanas izmaksu indikatīvā vērtība – tā ir pasākuma ieviešanas apzināta vērtība, kura nepieciešama pasākuma ieviešanai (pētījums, informatīvais ziņojums, citu valstu pieredzes piemērs, cenu aptauja vai iepirkuma procedūru u.c.).

1. **Lai noteiktu katastrofas pārvaldīšanas pasākumu ieviešanas LIETDERĪBU**, nepieciešamas identificēt pasākumus, kuru īstenošana sasniedz vislielāko pievienoto vērtību un ietekmi, vienas nozares vai pārnozaru jomā. Pēc novērtēšanas, jo lielāka punktu vērtība (vai kumulatīvā/uzkrātā punktu vērtību, ja pasākums iekļauts vairākos apdraudējumos), jo jēgpilnāks un uz rezultātu orientēts pasākums nacionālo un starptautisko mērķu sasniegšanai (skatīt 5.tabulā);

*5.tabula. Katastrofas pārvaldīšanas pasākumu lietderības novērtēšanas faktori*

|  |  |
| --- | --- |
| **Pasākuma raksturojums** | **Punktu vērtība** |
| Pasākuma ieviešanas nepieciešamība **nav noteikta** citos nacionālajos ilgtspējīgās attīstības stratēģijās, nacionālajos attīstības plānos, pamatnostādnēs, plānošanas dokumentos, konceptuālajos ziņojumos, informatīvajos ziņojumos | 1 |
| Pasākuma ieviešanas nepieciešamība **ir noteikta normatīvajos aktos** (likumi, Ministru kabineta noteikumi) | 2 |
| Pasākuma ieviešanas nepieciešamība **ir noteikta** citos nacionālajos ilgtspējīgās attīstības stratēģijās, nacionālajos attīstības plānos, pamatnostādnēs, plānošanas dokumentos, konceptuālajos ziņojumos, informatīvajos ziņojumos | 3 |
| Pasākuma ieviešanas nepieciešamība **ir noteikta** ES tiesību aktos, starptautiskajās konvencijās un citu starptautisko organizāciju nolīgumos, kurām pievienojusies Latvija | 4 |

1. **Novērtējot katastrofu pārvaldīšanas pasākumus, tiem tiek norādīti plānotie vai provizoriskie finansēšanas resursi un mehānismi** – valsts vai pašvaldību budžeta finansējums, ES un citu avotu finanšu līdzekļi, u.c. Katastrofu pārvaldīšanas pasākumu novērtējumā neiekļauj reaģēšanas un seku likvidēšanas pasākumus, jo Valsts civilās aizsardzības plānā paredzētie katastrofas pārvaldīšanas pasākumi attiecas uz valsts un reģionāla mēroga katastrofām vai to draudiem. Apdraudējumu novēršanā iesaistītās institūcijas reaģēšanas un seku likvidēšanas pasākumus veic savu piešķirto valsts budžeta līdzekļu ietvaros, kā arī normatīvajos aktos noteiktajā kārtībā, nozares ministrija finanšu līdzekļus var pieprasīt no budžeta programmas “Līdzekļi neparedzētiem gadījumiem”, kurus piešķir valsts pamatbudžeta apropriācijā neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem.

Metodoloģija paredz nosacījumus, ka, ja katastrofas pārvaldīšanas pasākums ir identificēts vairākos apdraudējumos, tad pasākumam rēķina kumulatīvo/uzkrāto punktu vērtību, un katastrofas pārvaldīšanas pasākums iegūst augstāku vērību, t.i. augstāku prioritāti vai nozīmi.

Metodoloģija paredz nosacījumus, ja katastrofas pārvaldīšanas pasākums ir identificēts vairāk nekā pusei no Valsts civilās aizsardzības plānā noteiktajiem apdraudējuma pielikumiem (Valsts civilās aizsardzības plānā iekļauti 25 pielikumi, kuros apzināti katastrofas pārvaldīšanas pasākumi), tad attiecīgais katastrofu pārvaldīšanas pasākums (pēc noklusējuma) tiek uzskatīts par augstāko prioritāro pasākumu vai tam ir lielāka nozīme.

**Plānoto katastrofu pārvaldīšanas pasākumu novērtējums**

|  |  |  |  |  |  |
| --- | --- | --- | --- | --- | --- |
| Pasākuma nosaukums | Apdraudējums | Par ieviešanu atbildīgā institūcija | Ieviešanas periods | Novērtējums | Indikatīvais finansējuma avots |
| Apdraudējuma prioritāte (nozīmīgums) | Apdraudējuma pārvarēšanas spēju/jaudas trūkums vai nepietiekamība | Efektivitāte | Lietderība |
| **Preventīvie un gatavības pasākumi** |
| Valsts ugunsdzēsības un glābšanas speciālo ugunsdzēsības un glābšanas transportlīdzekļu, speciālās tehnikas un materiāltehnisko līdzekļu (aprīkojuma) iegāde un uzturēšana, reaģēšanas un seku likvidēšanas pasākumu īstenošanai  | Zemestrīce Zemes nogruvumsPali, plūdi un vējuzplūdiVētras, viesuļiMeža un kūdras purvu ugunsgrēkiBīstamo ķīmisko vielu noplūde objektāAvārija naftas produktu cauruļvada transporta infrastruktūrāAvārija dabasgāzes apgādes sistēmāRadiācijas avārijasUgunsgrēkiAvārijas vai negadījumi ostu un jūras hidrotehniskajās inženierbūvēsDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūvePārvades un sadales elektrotīklu bojājumiBūvju sabrukumsBīstamo ķīmisko vielu noplūde no kuģiem ...Autotransporta avārijaAviācijas nelaimes gadījums ar gaisa kuģiDzelzceļa transporta katastrofaSabiedriskās nekārtības, iekšējie nemieriTerora akti | Atbilstoši apdraudējumam plānā norādītā institūcija | 2020.-2027.gads | 77 | 100 | 20 | 60 | Esošā budžeta ietvaros, ES fondi, piesaistot papildus finansējumu |
| Valsts ugunsdzēsības un glābšanas dienesta struktūrvienību tīklu (ugunsdzēsības depo) būvniecība, renovācija un rekonstrukcija | ZemestrīceZemes nogruvumsPali, plūdi un vējuzplūdiVētras, viesuļiMeža un kūdras purvu ugunsgrēkiBīstamo ķīmisko vielu noplūde objektāAvārija naftas produktu cauruļvada transporta infrastruktūrāAvārija dabasgāzes apgādes sistēmāRadiācijas avārijasUgunsgrēkiBūvju sabrukumsAutotransporta avārijaAviācijas nelaimes gadījums ar gaisa kuģiDzelzceļa transporta katastrofa | Atbilstoši apdraudējumam plānā norādītā institūcija | 2020.-2027.gads | 35 | 70 | 14 | 42 | Esošā budžeta ietvaros, ES fondi, piesaistot papildus finansējumu |
| Valsts ugunsdzēsības un glābšanas dienesta mācību poligona izveide un nodrošināšana, personāla apmācība ar jaunāko tehnoloģisko sasniegumu integrēšanu, taktisko iemaņu pilnveidošana, tehnikas un aprīkojuma apgūšana reaģēšanas un seku likvidēšanas pasākumu īstenošanai  | ZemestrīceZemes nogruvumsPali, plūdi un vējuzplūdiVētras, viesuļiBīstamo ķīmisko vielu noplūde objektāAvārija naftas produktu cauruļvada transporta infrastruktūrāAvārija dabasgāzes apgādes sistēmāRadiācijas avārijasUgunsgrēkiBūvju sabrukumsAutotransporta avārijaAviācijas nelaimes gadījums ar gaisa kuģi | Atbilstoši apdraudējumam plānā norādītā institūcija | 2020.-2027.gads | 32 | 60 | 12 | 12 | Esošā budžeta ietvaros, ES fondi, piesaistot papildus finansējumu |
| Valsts civilās aizsardzības kontaktpunkta izveide, tā tehniskā (informācijas un komunikācijas tehnoloģijas u.c.) un analītisko spēju izveidošana | Zemestrīce Zemes nogruvums Pali, plūdi un vējuzplūdiVētras, viesuļiMeža un kūdras purvu ugunsgrēkiTerora aktiBīstamo ķīmisko vielu noplūde objektāRadiācijas avārijasDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūvePārvades un sadales elektrotīklu bojājumi | Atbilstoši apdraudējumam plānā norādītā institūcija | 2020.-2022.gads | 25 | 33 | 11 | 22 | Esošā budžeta ietvaros, ES fondi, piesaistot papildus finansējumu |
| Valsts agrīnās brīdināšanas sistēmas pilnveidošana (riska novērtēšana u.c.), uzturēšana un pārbaude | ZemestrīceZemes nogruvumsPali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojumsVētras, viesuļiMeža un kūdras purvu ugunsgrēkiEpizootijasEpifitotijasBīstamo ķīmisko vielu noplūde objektāAvārija naftas produktu cauruļvada transporta infrastruktūrāAvārija dabasgāzes apgādes sistēmāRadiācijas avārijasBioloģisko vielu negadījumiAvārijas vai negadījumi ostu un jūras hidrotehniskajās inženierbūvēsDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūvePārvades un sadales elektrotīklu bojājumiBīstamo ķīmisko vielu noplūde no kuģiemAutotransporta avārijaAviācijas nelaimes gadījums ar gaisa kuģiDzelzceļa transporta katastrofaSabiedriskās nekārtības, iekšējie nemieriTerora akti | Atbilstoši apdraudējumam plānā norādītā institūcija | 2020.-2027.gads | 60 | 66 | 72 | 88 | Esošā budžeta ietvaros, ES fondi, piesaistot papildus finansējumu |
| Katastrofu zaudējumu un bojājumu datu bāzes vai sistēmas izveidošana un uzturēšana, un to lietotāju apmācība | ZemestrīceZemes nogruvumsPali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojums ...Vētras, viesuļiMeža un kūdras purvu ugunsgrēkiEpidēmija, pandēmijaEpizootijasEpifitotijasBīstamo ķīmisko vielu noplūde objektāAvārija naftas produktu cauruļvada transporta infrastruktūrāAvārija dabasgāzes apgādes sistēmāRadiācijas avārijasBioloģisko vielu negadījumiUgunsgrēkiAvārijas vai negadījumi ostu un jūras hidrotehniskajās inženierbūvēsDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūvePārvades un sadales elektrotīklu bojājumiBūvju sabrukumsBīstamo ķīmisko vielu noplūde no kuģiem ...Autotransporta avārijaAviācijas nelaimes gadījums ar gaisa kuģiDzelzceļa transporta katastrofaSabiedriskās nekārtības, iekšējie nemieriTerora akti | Atbilstoši apdraudējumam plānā norādītā institūcija | 2020.-2027.gads | 69 | 75 | 100 | 75 | Esošā budžeta ietvaros, ES fondi, piesaistot papildus finansējumu |
| Vienota kontaktu centra platformas izveide operatīvo dienestu darba atbalstam un publisko pakalpojumu piegādei, un to lietotāju apmācība | ZemestrīceZemes nogruvumsPali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojums ...Vētras, viesuļiMeža un kūdras purvu ugunsgrēkiEpidēmija, pandēmijaBīstamo ķīmisko vielu noplūde objektāAvārija naftas produktu cauruļvada transporta infrastruktūrāAvārija dabasgāzes apgādes sistēmāRadiācijas avārijasBioloģisko vielu negadījumiUgunsgrēkiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūvePārvades un sadales elektrotīklu bojājumiBūvju sabrukumsBīstamo ķīmisko vielu noplūde no kuģiem ...Autotransporta avārijaAviācijas nelaimes gadījums ar gaisa kuģiDzelzceļa transporta katastrofaSabiedriskās nekārtības, iekšējie nemieriTerora akti | Atbilstoši apdraudējumam plānā norādītā institūcija | 2020.-2023.gads | 69 | 110 | 22 | 66 | Esošā budžeta ietvaros, ES fondi, piesaistot papildus finansējumu |
| Autoceļu plānošana, izbūve un uzturēšana | Zemes nogruvumsPali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojums ...Dambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2027.gads | 13 | 20 | 16 | 12 | Esošā budžeta ietvaros, ES fondi, piesaistot papildus finansējumu |
| Autoceļu uzturēšana un attīstīšana | Autotransporta avārija | Atbilstoši apdraudējumam plānā norādītā institūcija | Pastāvīgi | 1 | 3 | 1 | 3 | Esošā budžeta ietvaros, ES fondi, piesaistot papildus finansējumu |
| Dzelzceļa transportlīdzekļu, speciālās tehnikas un materiāltehniskā (aprīkojuma) iegāde un uzturēšana, zemes nogruvumu, klimata pārmaiņu ietekmes uz publiskās dzelzceļa infrastruktūras sliežu ceļu radīto seku likvidēšanai | Zemes nogruvums | Atbilstoši apdraudējumam plānā norādītā institūcija | 2020-2027.gads | 1 | 5 | 2 | 2 | Esošā budžeta ietvaros, ES fondi, piesaistot papildus finansējumu |
| Latvijas pielāgošanās klimata pārmaiņām plāna laika posmam līdz 2030.gadam rīcības virzienu īstenošana | Zemes nogruvumsPali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojums ...Vētras, viesuļiMeža un kūdras purvu ugunsgrēkiAvārijas vai negadījumi ostu un jūras hidrotehniskajās inženierbūvēsDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūvePārvades un sadales elektrotīklu bojājumiBūvju sabrukums | Atbilstoši apdraudējumam plānā norādītā institūcija | 2020.-2030.gads | 27 | 45 | 9 | 36 | Esošā budžeta ietvaros, ES fondi, piesaistot papildus finansējumu |
| Pretplūdu pasākumu organizēšanu esošo hidrotehnisko būvju, tehnoloģisko iekārtu un pārgāžņu pārbūve un atjaunošana | Pali, plūdi un vējuzplūdiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2027.gads | 8 | 10 | 2 | 6 | Esošā budžeta ietvaros, ES fondi, piesaistot papildus finansējumu |
| Meliorācijas sistēmu uzturēšana un būvniecība | Pali, plūdi un vējuzplūdiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2027.gads | 8 | 10 | 2 | 6 | Esošā budžeta ietvaros, ES fondi, piesaistot papildus finansējumu |
| Jaunu pretplūdu aizsargbūvju būvniecība un ierīkošana, pamatojot ar hidroloģiskiem un hidrauliskiem aprēķiniem | Pali, plūdi un vējuzplūdiVētras, viesuļiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2027.gads | 12 | 15 | 3 | 9 | Esošā budžeta ietvaros, ES fondi, piesaistot papildus finansējumu |
| Virszemes noteces un lietus ūdeņu novadīšanas infrastruktūras būvju būvniecība un pārbūve | Pali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojums ...Vētras, viesuļiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2027.gads | 16 | 20 | 4 | 4 | Esošā budžeta ietvaros, ES fondi, piesaistot papildus finansējumu |
| Dabisko teritoriju (zaļās infrastruktūras) pilnīga vai daļēja atjaunošana un "zaļo" risinājumu izmantošana plūdu risku novēršanai | Pali, plūdi un vējuzplūdiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2027.gads | 9 | 10 | 2 | 6 | Esošā budžeta ietvaros, ES fondi, piesaistot papildus finansējumu |
| ANO Vispārējās konvencijas par klimata pārmaiņām un Konvencijas Parīzes nolīgumam mērķu un pasākumu īstenošana | Pali, plūdi un vējuzplūdiVētras, viesuļiMeža un kūdras purvu ugunsgrēkiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2030.gads | 15 | 20 | 4 | 16 | Esošā budžeta ietvaros, ES fondi, piesaistot papildus finansējumu |
| ANO ilgtspējīgas attīstības programmas 2030.gadam mērķu un pasākumu īstenošana | Pali, plūdi un vējuzplūdiVētras, viesuļiMeža un kūdras purvu ugunsgrēkiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2030.gads | 15 | 4 | 4 | 16 | Esošā budžeta ietvaros, ES fondi, piesaistot papildus finansējumu |
| ANO Sendai ietvarprogrammas 2015.-2030.gadam par katastrofu risku mazināšanu mērķu un pasākumu īstenošana | Pali, plūdi un vējuzplūdiVētras, viesuļiMeža un kūdras purvu ugunsgrēkiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2030.gads | 15 | 4 | 4 | 16 | Esošā budžeta ietvaros, ES fondi, piesaistot papildus finansējumu |
| ES stratēģija pielāgošanās klimata pārmaiņām mērķu un pasākumu īstenošana | Pali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojums ...Vētras, viesuļiMeža un kūdras purvu ugunsgrēkiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2030.gads | 18 | 5 | 5 | 20 | Esošā budžeta ietvaros, ES fondi, piesaistot papildus finansējumu |
| Baltijas jūras reģiona pielāgošanās stratēģija un rīcības plāna mērķu un pasākumu īstenošana | Pali, plūdi un vējuzplūdiVētras, viesuļiMeža un kūdras purvu ugunsgrēkiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2027.gads | 15 | 4 | 4 | 16 | Esošā budžeta ietvaros, ES fondi, piesaistot papildus finansējumu |
| Kopīgas agrīnas (uz ietekmi vērstas) hidrometeoroloģisko brīdinājumu sagatavošanas un izplatīšanas sistēmas pilnveidošana, nodrošinot informāciju gan par gaidāmajām meteoroloģiskajām un hidroloģiskajām parādībām, gan to ietekmi un nepieciešamo rīcību  | Pali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojums ...Vētras, viesuļiMeža un kūdras purvu ugunsgrēkiAvārijas vai negadījumi ostu un jūras hidrotehniskajās inženierbūvēsDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | 2020.-2022.gads | 21 | 30 | 6 | 18 | Esošā budžeta ietvaros, ES fondi, piesaistot papildus finansējumu |
| Hidrometeoroloģiskā monitoringa tehnisko iekārtu un plūdu riska informācijas sistēmas (PRIS) uzturēšana | Pali, plūdi un vējuzplūdiLietusgāzes, ilgstošas lietavas, pērkona negaiss un krusa, sniegs un putenis, apledojums ...Vētras, viesuļiDambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve | Atbilstoši apdraudējumam plānā norādītā institūcija | Katru gadu | 16 | 1 | 1 | 3 | Esošā budžeta ietvaros |
| Vadlīnijas jūras krasta erozijas seku mazināšanai ieviešana, balstoties uz erozijas klasēm, un dažāda veida krasta preterozijas risinājumu īstenošana | Pali, plūdi un vējuzplūdi | Atbilstoši apdraudējumam plānā norādītā institūcija | 2020.-2027.gads | 4 | 1 | 1 | 1 | Esošā budžeta ietvaros |
| Mazproduktīvo lauksaimniecības zemju apmežošana ar augsnes un augšanas tipam atbilstošām sugām, veidojot vējnoturīgas audzes, un mazākas biezības noturīgus stādījumus  | Vētras, viesuļi | Atbilstoši apdraudējumam plānā norādītā institūcija | 2022.gads | 4 | 5 | 1 | 2 | Esošā budžeta ietvaros |
| Meža mineralizēto joslu ierīkošana un uzturēšana ugunsgrēku izcelšanos un izplatības ierobežošanai | Meža un kūdras purvu ugunsgrēki | Atbilstoši apdraudējumam plānā norādītā institūcija | Katru gadu pēc nepieciešamības | 3 | 2 | 1 | 2 | Esošā budžeta ietvaros, ES fondi |
| Apauguma un pielūžņojuma novākšana un risu izlīdzināšana kas dziļākas par 0,25 metriem dabiskajās brauktuvēs mežā, kvartālstigās un grāvju atbērtnēs, kas var tikt izmantotas ugunsdzēsības vajadzībām | Meža un kūdras purvu ugunsgrēki | Atbilstoši apdraudējumam plānā norādītā institūcija | Katru gadu līdz 1.maijam | 3 | 2 | 1 | 2 | Esošā budžeta ietvaros |
| Mežu šķērsojošo ceļu risu izlīdzināšana, kas dziļākas par 0,25 metriem | Meža un kūdras purvu ugunsgrēki | Atbilstoši apdraudējumam plānā norādītā institūcija | Katru gadu līdz 1.maijam | 3 | 2 | 1 | 2 | Esošā budžeta ietvaros |
| Ceļu un piebrauktuvju sakārtošana ugunsdzēsības ūdens ņemšanas vietām un uzturēšana tādā stāvoklī, lai nodrošinātu ugunsdzēsības automobiļu piekļūšanu | Meža un kūdras purvu ugunsgrēki | Atbilstoši apdraudējumam plānā norādītā institūcija | Katru gadu līdz 1.maijam | 2 | 2 | 1 | 2 | Esošā budžeta ietvaros |
| Ūdens ņemšanas vietas ierīkošana un atjaunošana | Meža un kūdras purvu ugunsgrēki | Atbilstoši apdraudējumam plānā norādītā institūcija | Katru gadu līdz 1.maijam | 2 | 5 | 1 | 2 | Esošā budžeta ietvaros |
| Meža ugunsdrošības profilaktisko pasākumu pilnveidošana un attīstīšana (ugunsnovērošanas torņu būvniecība, pārbūve un atjaunošana; meža ugunsdrošības sakaru aprīkojuma izveidošana un pilnveidošana; novērošanas iekārtu tīkla izveidošana un pilnveidošana) | Meža un kūdras purvu ugunsgrēki | Atbilstoši apdraudējumam plānā norādītā institūcija | Katru gadu | 2 | 5 | 1 | 2 | Esošā budžeta ietvaros, ES fondi |
| Valsts meža dienesta speciālo ugunsdzēsības un glābšanas transportlīdzekļu, speciālo tehniku un materiāltehnisko (aprīkojuma) iegāde un uzturēšana, meža un kūdras purvu ugunsgrēku klimatu pārmaiņu un ietekmes uz vidi radīto seku likvidēšanai | Meža un kūdras purvu ugunsgrēki | Atbilstoši apdraudējumam plānā norādītā institūcija | 2020.-2027.gads | 2 | 5 | 1 | 2 | Esošā budžeta ietvaros, ES fondi |
| Valsts meža dienesta struktūrvienību tīklu (ugunsdzēsības depo) būvniecība, renovācija un rekonstrukcija | Meža un kūdras purvu ugunsgrēki | Atbilstoši apdraudējumam plānā norādītā institūcija | 2020.-2027.gads | 2 | 5 | 1 | 2 | Esošā budžeta ietvaros, ES fondi |
| Apkārtējās vides objektu (t.sk. gaisa, ūdeņu, augsnes, bīstamo ķīmisko vielu u.c.) paraugu ņemšanas un vides mērījumu pilnveidošana, kā arī laboratorijas analītisko spēju un testēšanas analīžu uzlabošana un pilnveidošana (t.sk. cilvēkresursu apmācība), lai nodrošinātu avārijas rezultātā vides piesārņojumu noteikšanu un monitoringu | Meža un kūdras purvu ugunsgrēkiBīstamo ķīmisko vielu noplūde objektāAvārija naftas produktu cauruļvada transporta infrastruktūrāAvārija dabasgāzes apgādes sistēmāBīstamo ķīmisko vielu noplūde no kuģiem ...Autotransporta avārija | Atbilstoši apdraudējumam plānā norādītā institūcija | 2020.-2027.gads | 17 | 30 | 6 | 12 | Esošā budžeta ietvaros, ES fondi |
| Valsts ugunsdzēsības un glābšanas dienesta, Neatliekamās medicīniskās palīdzības dienesta speciālo ugunsdzēsības un glābšanas transportlīdzekļu, operatīvo medicīnisko transportlīdzekļu, speciālās tehnikas un materiāltehnisko (aprīkojuma) iegāde un uzturēšana bioloģisko vielu noplūdes seku likvidēšanai (t.sk. notikuma vietas dezinfekcijas un dekontaminācijas veikšanai, laboratorijas aprīkojums klīnisko izmeklējumu veikšanai u.c.) | Bioloģisko vielu negadījumi | Atbilstoši apdraudējumam plānā norādītā institūcija | 2020.-2027.gads | 4 | 5 | 1 | 2 | Esošā budžeta ietvaros, ES fondi |
| Sadales tīkla kailvadu gaisvadu elektrotīkla īpatsvara pakāpenisku samazināšana, veicot elektrolīniju un elektroietaišu pārbūvi  | Pārvades un sadales elektrotīklu bojājumi | Atbilstoši apdraudējumam plānā norādītā institūcija | Pastāvīgi | 2 | 5 | 1 | 3 | Esošā budžeta ietvaros |
| Pilnveidot elektrotīkla vadības un automatizācijas risinājumus (vienota dispečervadības sistēma, bojājumu vietas noteicēji, attālināti vadāmi jaudas slēdži un citu tehniski risinājumi) | Pārvades un sadales elektrotīklu bojājumi | Atbilstoši apdraudējumam plānā norādītā institūcija | Pastāvīgi | 2 | 5 | 1 | 3 | Esošā budžeta ietvaros |
| Valsts drošības dienesta, Valsts policijas speciālo transportlīdzekļu, speciālās tehnikas un materiāltehnisko (aprīkojuma) iegāde un uzturēšana | Terora akti | Atbilstoši apdraudējumam plānā norādītā institūcija | 2020.-2027.gads | 2 | 5 | 1 | 3 | Esošā budžeta ietvaros, ES fondi, piesaistot papildus finansējumu |
| Valsts drošības dienesta, Valsts policijas struktūrvienību tīklu būvniecība, renovācija un rekonstrukcija | Terora akti | Atbilstoši apdraudējumam plānā norādītā institūcija | 2020.-2027.gads | 2 | 5 | 1 | 3 | Esošā budžeta ietvaros, ES fondi, piesaistot papildus finansējumu |

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs: Iekšlietu ministrs Sandis Ģirģens

Vīza: Valsts sekretārs Dimitrijs Trofimovs